als_Latn dik_Latn tur_Latn
“Jemi duke u përgatitur me të gjithë partnerët tanë se si projekti i ynë do të realizohet më 12 shtator”, tha për Botapress Ismet Beqiri duke mos treguar ne detaje veprimet e Blokut ditën e premte.
Shqipe Osmani Botapress
Përfaqësuesit e Bllokut LDK-AAK-Nisma dhe Vetëvendosje, nuk kanë ndonjë skenar të veçantë për veprimin e tyre në seancën e 12 shtatorit , në rast se kryesuesja Flora Brovina e mbyll seancën pa i dhënë rast këtij bllokut të propozojë kandidatin e saj, nëse dështon votimi i kandidatit të PDK-së. Ata, theksojnë se blloku tashmë është në përgatitje për seancën së premtes dhe janë në konsultime të përbashkëta edhe me Lëvizjen Vetëvendosje, me të cilën edhe kanë arritur marrëveshje për bashkëqeverisje . Ismet Beqiri, sekretar i përgjithshëm i LDK-së, flet me bindje se blloku i katër partive politike në seancën e 12 shtatorit do të konfirmojë fuqinë e votave kundrejt PDK-së. Sipas tij, paritë e Blokut LDK-AAK-Nisma dhe Vetëvendosje janë duke u përgatitur për seancë. “Jemi duke u përgatitur me partnerët tanë se si projekti i ynë do të realizohet”, tha për Botapress Beqiri. Edhe përfaqësuesi i Nismës, Bilall Sherifi, shprehet se partnerët e bllokut LAN, së bashku me Vetëvendosjen janë duke i shqyrtuar disa variante se si do të veprohet të premten. “Ne i kemi disa versione se si do të sillemi të premten , por ende nuk kemi marrë vendim se si do të veprojmë sidomos tani pas arritjes së marrëveshjes me Vetëvendosjen. Pra,strategjinë për veprimet tona në seancën e 12 shtatorit duhet ta bëjmë së bashku katër subjektet politike , pra edhe me Vetëvendosjen”, është shprehur për “Boatpress”, Bilall Sherifi, anëtar i Kryesisë së Nismës. Edhe deputetja e AAK-së Donika Kadaj-Bujupi tha se si grup do të presin radhën sipas aktvendimit të Gjykatës Kushtetuese dhe në pikën 127 do të rikandidojnë kandidatin e përbashkët z. Isa Mustafa, për të cili presim që të premten të rizgjidhet me shumicë absolute, siodmos pas marrëveshjes me Vetëvendosjen.
als_Latn zsm_Latn als_Latn